કારમાંથી એક સાથે પાંચ શખ્સો ઊતર્યા હતા. જેમણે મોં પર રૂમાલ બાંધેલો હતો. હિતેશભાઇ કાંઇ પણ વિચારે તે પહેલાં તમામ લોકો દુકાનમાં ઘૂસી ગયા હતા. પાંચ શખ્સો પૈકી બે શખ્સોએ હિતેશભાઇના લમણે બે રિવોલ્વર મૂકી દીધી હતી અને કહ્યું હતું કે તિજોરી ખોલ નહીં તો હું ગોળી મારી દઉ છું. લૂંટારુ શખ્સોને હિતેશભાઇએ વળતો જવાબ આપતાં કહ્યું કે મારા ભાઇને તિજોરી ખોલતાં આવડે છે મને નહીં. હિતેશભાઇનો જવાબ સાંભળતાં લૂંટારુ શખ્સો ઉશ્કેરાયા હતા અને તેઓ ગોળી ચલાવવા માટે ટ્રિગર દબાવતા હતા તે સમયે હિતેશભાઇએ તિજોરી ખોલવાનું કહ્યું હતું.